Luiperdboom kan strawwe ryp weerstaan en is matig droogtebestand. Dit is 'n bladwisselinde boom wat vinnig groei. Caesalpinia ferrea is nie inheems nie. Dit is egter 'n mooi boom, met donker groen loof wat diep-rooi vertoon na dit pas uitgeloop het. Die boom dra geel blomme en het ook 'n treffende bas wat in kolle afskilfer om 'n wit onderbas te vertoon. Hierdie kolvoorkoms gee die boom sy naam. Luiperdboom se wortelstelsel is nie aggressief nie. Die boom word egter groot met tyd en moet liefs nie in 'n klein tuin geplant word nie. Die boom reageer goed op snoei en aard in 'n houer. Dit is 'n populêre bonsai.